open-index/open-wikipedia-markdown huggingface dataset:
Hundskurvn

**Hundskurvn** is da ned ganz ernst gmoante Nama fia a Gruppn vo ebne Kurvn in da Mathematik. Es gehd dabei um Vafolgungsprobleme und de mathematische Lösung davo. Da Nama kimmt doher, daß in de Beispui-Aufgaben a Hund und sei Herrchen vorkimmt.

*As Herrchen gehd auf am grodn Weg mit gleichmässiger Gschwindigkeit spaziern. Sei freilaffanda Hund is auf da Wiesn und laffd vo da Seitn auf sei Herrchen zua. Dabei lafft a auf na Hundskurvn, wei a ollawei sei Richtung ändern muaß, sei Herrchen bwegt se ja a.
*As Herrchen steht am Ufer vo am Fluß, da Hund is auf da andan Seitn. A do schwimmt da Hund imma direkt auf sei Herrchen zua. Wei a vo da Strömung obtriebn werd, muaß a wiada ollawei sei Richtung ändern.
*Da Hund is ogloant und wui zua am Baam der auf da Wiesn stehd. Do zoagt de gspannte Loana ollawei auf den Baam.

## Mathematischs
Zua Lesung bracht ma Differential-Gleichunga. Wei in de Aufgabn gibts ollawei an Zsammahang zwischn Position vum Hund und seina Gschwindigkeit. D'Gschwindigkeit is a Vektor-Gräß, wenn da Hund sei Richtung ändert, ändert a sei Gschwindigkeit. D'Gschwindigkeit is d' Ableitung vum Ort nach da Zeit, und a Gleichung in dera a Gräß (da Ort) und sei Ableitung (d'Gschwindigkeit) vorkimmt, is a Differentialgleichung.

## Owendung
Ähnliche Aufgabn han in vui mathematisch intressiade Kulturn formuliad worn. Meistns mit irawelche Viecha, de se jong. De Forschung noch na Berechnung fia soiche Kurvn is durch militärische Frong bschleinigt worn. A Kriagsschiff, des a anders vo da Seitn her ogreift, fahrt a auf na Hundskurvn. Zum Planen vo Straßn bracht ma a de Hundskurvn. De Hintaradl vo am Auto foing da Vorderachsn auf entsprechende Kurvn, wia as Hundal seim Herrchen an da Loana. S'gleiche guid natirle fia an Anhänger. Des bracht ma wenn ma wissn wui, wia weid vaschiedne Artn vo Fohrzeig in da Kurvn ausscherrn, wia broad ma de Straß an bstimmte Stelln baun muaß. A Fluagzeig, des vo oam Punkt zua am andan fliang wui fliagt auf na Grodn. Bei Seitnwind werd a Hundskurvn draus, weis sei Nosn ollawei wiada aufs Zui richt.
Fejwertauerntunnej

Da **Fejwertauerntunnej** (dt. *Felbertauerntunnel*) is a Stráussentunnej vah da Fejwertauernstráuss&nbsp;(B&nbsp;108) durch'n Fejwer Tauern vah dia Hóchen Tauern (Oipenhauptkómm), dés as Bundeslónd  Soizburg mid Ósttirói (Bundeslónd Tirói) wintersicher vabindt.

Da 1967 ferschtiggstejde Fejwertauerntunnej ligt in'ner Seehejchen vah 1.632 bis 1650 m. Er is 5.304 m lóng und sómid da ejftléngst Tunnej vah Ésterreich. Dia Benitzung vam Tunnej kóstt fier PKW ejf Eiró, fier Eihoamische (Ósttiróier) is dia Durchfáuscht gratis. Bewóner vah Mittersie (Soizburg) zoind fier dé Tunnejnitzung an Sunderbreis.

D'Fejwertauernstráuss háud a Léng vah 36,3&nbsp;km. Dia Nordrómpen (Soizburg) is 16,5&nbsp;km lóng und dia Siedrómpen (Ósttirói) 14,5&nbsp;km. Sie fierscht durchs Isltoi, an Motrei (980&nbsp;m Seeheechn) vurbei, auffé in d'Hóchen Tauern und durch'n Fejwertauerntunnej as Ómertoi, náuch da Eihmindung vah dém ins Fejwertoi durch dés oiché náuch Mittersie (790&nbsp;m) in'n Ówerpinzgau.

53&nbsp;Perzént vah da Stréggen sand dróispuarig ausbaud und druchégeehad mindastens siem  Meeter broad. Dia Stráuss werscht durch zoireiche Galarien vur Laaháugéng und Stoahschláug gschitzd.

As Tunnejportoi Sied ligg auf'ner Seeheechen vah 1.632&nbsp;m. As Steigungsvohejtniss vah da Stráuss, auf da Ósttiróier Seiten, betráungg vier bis maximoi siem Perzént und auf da Soizburger Seiten fimbf bis maximoi neih Perzént. Im Tunnej ligg d'Steigung a' da Siedhejften ba oah und a' da Nordhejften ba zwoa Perzént.

## An Internet
*www.felbertauernstrasse.at weiderne Infós
De Linke

**De Linke** (Eigenschreibweis: **DIE LINKE.**) is a politische Partei in Deitschland, de wi am 16. Juni 2007 duach Vaschmejzung vo da WASG und da Linkspartei.PDS (friara *PDS*; hervorganga aus da SED) entstandn is.

In de neien Bundeslända hod sie an Charakta vo ana regionaln Voikspartei. Z Berlin und Brandenburg is sie, jeweis ois Juniorpartna, in da Landesregiarung vatretn. Im Deitschn Bundesdog is sie de viatsteakste Fraktion mit 76 vo 522 Sitzn. Auf eiropäischa Ebene is Mitglied vo da *Eiropäischn Linkn*.

## Literatua

* 
* 
* 
* 
* 
* 
* Harald Schoen, Jürgen W. Falter: *[http://www.bpb.de/publikationen/2Z8WJN,0,Die_Linkspartei_und_ihre_W%E4hler.html Die Linkspartei und ihre Wähler]*, in: APuZ 51-52/2005, S. 33–40.
* 

## Im Netz

* Hoamseitn
* Linksfraktion im Bundestag

## Beleg
Pluralis Majestatis

Da **Pluralis Majestatis** (aa: Maiestatis) is de Bezeichnung vo da eiganen Person im Plural ois Ausdruck vo da Mocht. Hintagrund is de Eignoat vo Monarchn und aundan Autoritetn imma fia de Untatanen beziahungsweis Untagebanen z redn und gleichzeitig de eigane Person heavuazhem.

Ea is bei Adlign und Wiadnträgan bei offiziön Aunlässn üblich, z. B.: „Mia, Benedictus PP. XVI im 1. Joa vo Unsam Pontifikat …“. De entsprechande Aunrede eafoigt in da zwaatn Person Plural („Eire Majestät“, bei Päpstn: „Eire Heuligkeit“), dazuaghearige Verbn stengan in da drittn Person Plural („Wia Eire Majestät beliebn“). Da Pluralis Majestatis wiad imma gross gschriem, wia de Aunrede im Briaf.

## Schau aa
* Pluralis Auctoris (Autornmeazoi)
* Pluralis Modestiae (Bescheidenheitsmeazoi)

## Im Netz
Schtanz in Miazdoi

Die **Schtanz** (amtli: **Stanz im Mürztal**) is a Gmeinti wos in Schtanzadoi, an Seitndoi van Miazdoi liegg. Sie hod 1.836 Eiwouna (2016).

## Dialekt

Do rein die Leid, wia ma vielleicht a an dein Atikl merkt, a weink an eiganan Dialekt. Dea is sou a Mittlding aus Weizarisch und Miazarisch, owa sou richti vaschtei toans hoid vü net. Deisdweign gibbs scha a eiganas Wöatabuach va da Schtanz, deis hoaßt "Sou sogn mas, sou moan mas".

## Wiadschoft

In da Schtanz gibbs nou vü Bauan, die meistn mit Rindviecha, und vü va dei betreim nembei nou wos mit Turismus, zum Baüspü Ualaub am Bauernhouf und sou. Turismus is souwiesou gounz wichtig in dein Doi. Es gibb vü scheini Woundaweig mit an Haufn Kunstwerk und a Sochn, wou die Leit schaun kinan wias friacha gwein is, zum Baüspü a Schauschmittn, und natiali a meara Gostheisa und Schounkn.
Itzik Feffer

**Itzik Feffer** (aa **Fefer**, jiddisch איציק פֿעפֿער, russisch Ицик Фефер, Исаак Соломонович Фефер; * 10. Septemba 1900 in Schpola, Ukraine; † 12. August 1952 in Moskau) woa a jiddischa Dichta in da Sowjetunion. 1948 is a im Zug vo de Saibarungen vom Stalin vahoft und 1952 umbrocht wuan.

Feffer woa Mitglied vo da KPdSU und hod si imma aun de Parteilinie ghoidn. 1920 hoda seine easchtn jiddischn Gedichtln vaeffentlicht und is boid zu an vo de bedeitendstn Autorn von da sowjetisch-jiddischn Literatur wuan. Ea hod vua oim rhythmische und musikalische Versln gschriem. Da Feffer hod sie imma aun de Parteilinie ghoidn. Bsundas bekaunt is sei Gedicht *Stalin* wuan. Ea hod a zwaa wichtige Beiträg zua Literatur vom Holocaust gschriem: *Ich bin a Jid* und *Schotens fun Warschewer Geto* (Schottn ausm Warschaua Ghetto). Danem hod a no Gedichtln iwa s Jidische Autonome Gebiet *Birobidschan* in Ostsibirien gschriem und Naturbeschreibungen. Seine Weake san in sämtlichn jiddischn Zeitschriftn vo da Sowjetunion easchienan und san mehrmois nei aufglegt wuan.

1941–1945 hod a im Kriag gegn Deitschland ois Oberstleitnant vo da Rotn Armee an da Front kämpft ghobt. 1943 hod a zauman mitn Schauspüla Solomon Michoels ois Vatreta vom Jidischn Antifaschistischn Komitee de USA besucht. 1948 is a vo de antijidischn Stalinistn vahoftet wuan und am 12. August 1952 hod ma eam in da Lubjanka in da 'Nocht vo de eamordetn Poetn' higricht.

## Weak
**Schpener*, 1922
**Wegen sich und asoine wi ich*, 1924
* A Schtein zu a Schtein, 1925
**Proste Teid*, 1925
**Bliendige Misten*, 1926
**Gefundene Funken*, 1928
**Geweten*, 1930
**Plakaten in Bronze*, 1932
**Kraft*, 1937
**Oyfsnay*, 1948

## Literatua
*Encyclopedia Judaica, Bd. 6, S. 1203–1204

## Im Netz
* Arno Lustiger: ''Wie Stalins Judenverfolgungen verheimlicht wurden''
*https://web.archive.org/web/20051028115503/http://www.joshuarubenstein.com/rubenstein/stalinsecret/intro.html
*https://web.archive.org/web/20060523070618/http://www.midstreamthf.com/200207/feature.html
*https://web.archive.org/web/20110516174119/http://www.rachelkorn.com/text/articleyiddishculture.htm
Heimdall

**Heimdall** (oidnordisch: *Heimdalr, Heimdali*) is in da nordischn Mythologie a Gott vo de Asen. Ea is da Wächter vo de Getta.

Heimdall wohnt z Himinbjörg und reitet auf seim Ross Gulltopp. Er trogt s Gjallarhorn, s „schollende Horn“, des am End de Ragnarök okindt. Heimdall is da Wächta vo da Regnbogenbruckn Bifröst, de Midgard mit Asgard vabindt. Er heat und siagt ois und guit ois weise. Heilig san eam de Widder. In da ois entscheidendn Schlacht vo Ragnarök kämpft da Heimdall gengan Loki. De zwoa bringa si gengseiti um.

Es gibt Thesn, wo s Sprichwort „Morgenstund hod Goid im Mund“ mitn Gott Heimdall in Zammahang brocht wead. Da Heimdall hod goidane Zähnt und ea is da easchte, wo de Reisendn aufm Weg af Asgard nach da Ibaquerung vo da Regnbognbruckn Bifröst z segn kriagn.

## Schau aa

* Germanische Schepfungsgschicht

## Literatua

* Bernhard Maier: *Heimdall*. In: *Reallexikon der Germanischen Altertumskunde*, Bd. 14, Heinrich Beck, Dieter Geuenich, Heiko Steuer (Hrsg.). De Gruyter, Berlin – New York 1999. ISBN 3-11-016423-X. S. 236f.
* 

## Im Netz

* 
* https://web.archive.org/web/20160303201722/http://userpage.fu-berlin.de/~alvismal/2heimdal.pdf William Sayers, "Irish Perspectives on Heimdallr," *Alvíssmál* 2 (1993): 3–30.
* https://web.archive.org/web/20110605014333/http://userpage.fu-berlin.de/~alvismal/8rigr.pdf Karl G. Johansson, "*Rígsþula* och Codex Wormianus: Textens funktion ur ett kompilationsperspektiv," *Alvíssmál* 8 (1998): 67–84 (English summary, p.&nbsp;84).
* https://web.archive.org/web/20110605000238/http://userpage.fu-berlin.de/~alvismal/10rigr.pdf Frederic Amory, "The Historical Worth of *Rígsþula*," *Alvíssmál* 10 (2001): 3–20.
Bretonische Partei

De **Parti Breton / Strollad Breizh** (*bretonische Partei*) is a nationalistische und sozialdemokratische Partei in da Bretagne in Frankreich, de wo fia de Schoffung vo ana bretonischn Republik eidridd. Dea Stoot soi nacha sofoat Midglied vo da EU wean.

## Im Netz
* Hoamseitn
Franz Kober

Da **Franz Josef Kober** (* 15. April 1956 in Mamming) is a niederboarischer Ingeneer und Untanehma.

Er hot auf da FH Minga Ingeneerswissnschoftn studiert. Bis 1995 war er da Geschäftsführa vo *Kinoton*. Jetz isa da Gschäftsführer un Eingntüma vo *Ernemann* und a Grinda vo *Cine Project.*
Kober is a Kino-Pioneer, wei durch sei Arbeit gibtz in manche Lända eascht des Kino für olle Leid.

## Im Netz
* Webseitn vo Ernemann
* Webseitn vo Cine Project

## Beleg
Oidwossa

As **Oidwossa** (amtli: **Münsterer Alte**) is a Boch der wo parallel zum Lech fliaßt. Entspringa duads bei Diahappn und lafft bei Obabeiching in an Lech nei. Bei Minschda gibts aa an Zuyfluss, nämli de Mittla Riina und an Obfluss vo am Fischaweiha. As bsundare vom Oidwossa is, dass richtig sauba und o im Summer gscheid koid is.

## Im Netz

*Daten aus dem Umweltkatalog Bayern
Dong Hoi

**Dong Hoi** is a Stod in da Mitt vo Vietnam, am Fluss Nhat Le gleng, 16&nbsp;m ü. NN. Sie is 500&nbsp;km vo Hanoi entfernt und 160&nbsp;km vo Huế durch und am Südnchinameer vabundn. Im Stodzentrum lem 103.988 Eihwohna (2009).

Dong Hoi is de Haptstod vom Department Quang Binh.
Flughofm Dong Hoi is 6&nbsp;km vo Zentrum Dong Hoi.

## Im Netz
* Dong Hoi
* Abbildunga vo Dong Hoi
Vietnam

De **Republik Vietnam**, oda a **Vietnam**, is a Stoot in Ostasien. Se grenzt nua on China, Laos, Kambodscha und ons *Chinesisches Meer*. De Stootn hom se 1975 im Vietnamkriag zastrittn. De Haptstod vo Vietnam is *Hanoi*.

Vietnam hot fost 86 Millionen Einwohna und is 330.400&nbsp;km² grouß.

Da jetzige President is *Nguyen Minh Triet*. Da Premieeminista haaßt *Nguyen Tan Dung*.

Des Bruttoinlondsprodukt is jetzan ziaka so grouß wia von an duachschniddlichn EU-Lond. De Währung vo Vietnam is da *Đồng*.

Zua Religion is zum sogn, doss duatn fost jeda zweite koa Religion hot. De ondare Hejftn tein si de Buddhisten und de Kristn.

## Gschicht
Des heitige Vietnam is vua 300.000 bis 500.000 Joarn bsiedelt woan.

1883 is Vietnam a Kolonie vo Frankreich worn. De Franzosn hams *Indochina* gnennt und in drei Protektorate afteit. Vo 1941 - 1945 ham de Japana Vietnam bsetzt ghobt. Noch da Kapitulation vo Japan am End vom Zwoatn Wejdkriag, wor Vietnam kuazzeitig unobhängig.

Wei de Franzosn wieda a Koloniaiheaschoft earichtn woitn, is vo 1946 - 1954 zum Indochinakriag keman. De Franzosn ham valoan und si zruckzogn. Da Noadn is a kommunistische Voiksrepublik worn, da Sidn a Republik untam Patronat vo de USA.

Den foigendn Vietnamkriag vo 1955 bis 1975 zwischn Noad- und Sidvietnam hod da Noadn gwunna. Es wor aa a Stejvatretakriag. Da Noadn is von da Sowjetunion untastitzt worn, da Sidn vo de USA. Am 2. Juli 1976 san Noad- und Sidvietnam wiedavaeint worn. Seitdem hoaßts Sozialistische Republik Vietnam.

## Galerie

Datei:DowntownSaigon1.JPG|Ho Chi Minh Stod
Datei:Ha Long Bay.jpg|Ha Long Bay
File:Danses Cham.jpg|Tempedanz vo de Cham



## Im Netz

* Vietnam profile from BBC News
* (CIA)

## Beleg
Ho-Chi-Minh-Stod

De **Ho-Chi-Minh-Stod** (dt. *Ho-Chi-Minh-Stadt*) is mit mea wia 7 Milliona Einwohna de bvejkarungsreichste Stod vo de Vietnam. Ums vom gleichnaming Bundsstoot Don Nam Bo zu untascheidn, zu dems gheat.

Ho-Chi-Minh-Stadt liegt 1730 Kilometa sidestlich vo Hanoi.

Da Flughofm Tan Son Nhat (viet: Sân bay quốc tế Tân Sơn Nhất, engl. aa Tan Son Nhat International Airport) is da intanazionale Flughofm vo Ho-Chi-Minh-Stadt (Saigon). Er liegt 7 Kilometa neadlich vom Stodzentrum.

## Literatua

* Horst Berger u.&nbsp;a. (Hrsg.): *Stadtbauwelt – Thema: Saigon (Ho Chi Minh Stadt).* In: *Bauwelt* 36/2001, Bertelsmann, Berlin 2001.
* David Butler: *The Fall of Saigon. Scenes from the sudden end of a long war.* Simon & Schuster, New York 1985, ISBN 0-671-46675-5.
* Börries Gallasch (Hrsg.): *Ho-Tschi-Minh-Stadt, die Stunde Null. Reportagen vom Ende eines 30-jährigen Krieges.* Rowohlt, Reinbek 1975, ISBN 3-499-11948-X.
* Rita Schneider-Sliwa: *Städte im Umbruch. Neustrukturierung von Berlin, Brüssel, Hanoi, Ho Chi Minh Stadt, Hongkong, Jerusalem, Johannesburg, Moskau, St. Petersburg, Sarajewo und Wien.* Reimer, Berlin 2002, ISBN 3-496-01245-5.
* Peter Scholl-Latour: *Der Tod im Reisfeld. 30 Jahre Krieg in Indochina.* Ullstein, Berlin 1981, ISBN 3-548-33022-3.
* Tiziano Terzani: *Giai Phong! The Fall and Liberation of Saigon.* St. Martin's Press, New York 1976, ISBN 0-207-95712-6.
* Harry Thürk: *Saigon. Tatsachenbericht über das Ende des amerikanischen Krieges in Indochina.* Militärverlag der DDR, Berlin 1985, ISBN 3-327-00430-7.
* Michael Waibel (Hrsg.): *Ho Chi Minh MEGA City.* Regiospectra Verlag, Berlin 2013, ISBN 978-3-940132-55-0 .

## Im Netz

* Hoamseitn (vietnamesisch und englisch)
Joseph Lateiner

**Joseph Lateiner** (* Septemba 1853 in Jassy, Rumänien; † 1935) güt ois da easchte berufsmäßige jiddische Theaterschriftstöla, dea wos geringweatigare Theatastickl am Fliessband produziat hod. Fia vü Joa woara ana vo de eafoigreichstn und bekauntastn Figuan vom jiddischn Theata in Amerika.

Um 1885 is da Lateiner noch New York kumma, 1902 is a duatn – gemeinsam mit da Sophia Karp und in Jacob Fischel – Gründa vom jiddischen "Grand Theater" gwen.

## Weak (Auswoi)

*A Jahr noch der Chassene* - *A Korban von Liebe* - *A Mutterherz* - *Alexander oder der Kronprinz von Jeruschalajim* - *Bath Schewa oder das Winschfingerl* - *Ben Jaacob oder Goluth Spanien* - *Blimale, die Perl von Warschau oder Graf und Jude* - *Chawa oder die Schlang als Hausfrau* - *Chinke Pinke* - *Chochmath Schelomo oder Rav Tanchuma und der Aschmadai* - *Chorban Jeruschalajim* - *Chussen Kalleh* - *Daniel in der Löwengrube* - *Daniel oder die Tochter von Jeruschulajim* - *Das fünfte Gebot oder Kibid ov* - *Das jidische Herz* - *David b. Jischai* - *Davids Geige* - *Der Amerikaner oder die goldene Chassene* - *Der emesser Fraind* - *Der entlofener Soldat* - *Der Ganev* - *Der Jid in Rumänien* - *Der Jom Hachupa* - *Der Komödiant oder a Schandfleck in der Mischpuche* - *Der Mames Töchterl* - *Der Mann untern Tisch* - *Der ormer Millionär* - *Der Ozer* - *Der Satan im Gan Eden* - *Der Stern von Prag* - *Die falsche Zewua* - *Die Hugenotten* - *Die jüdische Welt* -  *Die Liebe fun Jeruschalajim* - *Die Schneiderin* - *Die schöne Esther oder der Melech* - *Die Sedernacht oder Bilbel Dam* - *Die verblondsete Neschume* - *Die Tzwei Schmil Schmelkes* - *Dybuk* -  *Dina oder der Gast von jener Welt* - *Ephraim und Menasche oder die Liebe von Zijon* - *Escheth Chajil oder die Prinzessin von Jehuda* - *Ester und Hamann* - *Ezra oder der Ewige Jude* - *Gabriel oder die Liebe von a jidische Frau* - *Galuth Russland* - *Goldale, Zion oder Al Naharath Babel* - *Hallel oder die Milchama mit dem Jezer hara* - *Ihr Widde* - *Ischara* - *Jehuda Maccabi* -  *Jehudith die Zweite* - *Jehudith oder das verblondsete Schefale* - *Jehudith und Holophernes* - *Jente Pipernuter* - *Jidale oder der Emeth und der Scheker* - *Josef und seine Brüder* - *Kiddosch Haschem oder jidischer Minister* - *König und Bauer* - *Korachs Ozroth* - *Lumpacius-Vagabundus*  - *Mammon der Geldgott* - *Man Wabs Fraind* - *Mann und Weib* - *Mishke and Moshke oder Europäer in Amerika* - *Nathan Schlemiehl* - *Schloime Hamelechs Mischpat* - *Vaterliebe* - *Vierhundert Jahr oder der Prinz und der Chacham* - *Zar Iwan Grosni*

## Literatua

* David Pinski, *Dos jiddische drama. Ein iberblik iber ir entwiklung*, New York 1909
* Salman Reisen, *Leksikon ...* Bd. II., 1914
* B. Gorin, *Geschichte fun jiddischen theater*, Bd. II., New York 1923
* Wininger 1925 ff. Bd. III
* M. Weichert, Artikel *Joseph Lateiner*, in: *Jüdisches Lexikon*, Bd. III., Berlin 1927
* Jacob Adler, *A Life on the Stage: A Memoir*, New York 1999, ISBN 0-679-41351-0
* Friederike v. Moellendorff, *Die Musik des jiddischen Theaters*, Minga 2008
Pluralis Modestiae

**Pluralis Modestiae** (aa *Pluralis Modestatis*, *Bescheidenheitsplural*, *Bescheidenheitsmeazoi*) is de Vawendung vo ana Pluralfuam (Bsp.: „Mia homs gschofft.“  stott „I hobs gschofft.“), um duach de Vameidung vom Wuat „I“ Bescheidenheit auszdruckn.

Da Pluralis Modestiae wiad zum Teu mitn sognenntn *[[Pluralis Auctoris]]* (Autornplural) gleichgsetzt, bei dem wos a Autor vo an Text des „I“ vameidet.

## Schau aa
* Pluralis Majestatis

## Im Netz
Pluralis Auctoris

**Pluralis Auctoris** (aa *Autornplural*, *Autornmeazoi*) is de Vawendung vo ana Pluralfuam (Bsp.: „Mia weisen drauf hi, dass ...“  stott „I“ weis daauf hi, dass ...“) in wissenschoftlichn Textn und Vuaträgn oda in da juristischen Sproch.

Da Sprecha oda Schreiba, obwoira eigentlich si söwa maant, kommuniziat so Einvaständnis mitn Zuahera oda Lesa (Bsp.: „Auf den Punkt woin ma ned weida eigehn ...“) bzw. keat de Objektivitet und Generalitet vo ana wissenschoftlichn Orwad duach Vazicht aufs subjektive und speziölle „I“ fiara. Da Aungesprochane wiad vom Autor in de Iwalegungen einbezogn.

Da Pluralis Auctoris wiad zum Teu mitn sognenntn *[[Pluralis Modestiae]]* (Bescheidenheitsplural) gleichgsetzt, bei dem wos duach de Vameidung vom „I“ Bescheidenheit ausgedruckt wean soi.

## Schau aa
* Pluralis Majestatis

## Im Netz
Pseudotropheus lombardoi

**Pseudotropheus lombardoi** (an Hondl aa unter da Bezaichnung *Pseudotropheus liliancinius* z'kriagn) is a Buntbarsch aus Afrika, dea wo 1982 vo Burgess entdeckt wourn is. Sain Nom hod da Fiisch za Eahn vom amerikanischn Importeur John Lombardo dahoidn.

## Fiakemma & Leemsraum
Da *Pseudotropheus lombardoi* is a Endemit. Er bewohnts Uferglanda vom Malawisee und da Stailkystn vo de Mbenji-Inseln. De Wossatemparatur betroug 24–28&nbsp;°C. Zuadem is as Wossa laicht basisch (pH 7,5–8,0).

## Merkmoie
D' Läng vom Fiisch betroug za. 12&nbsp;cm. s Mannei is gejb und troug oan oder mererne „Oarfleckai“ an da Afterflossn. s Waiwai is hejblau und schworschz gstraifft (quer). Zuadem trougs Waiwai koane „Oarfleckai“ an da Afterflossn.

## Sexualvooitn & Bruat
As Waiwai leeg seine Oar, des noch da Befruchtung sofurscht inn Mund nimmb und duatn za. vir Wochn briatt (Majbriater). Nouch derer Inkubazionszeid valossnd d' Jungvicher as Maj.

## Hoitung ois Zir- und Zuchtfiisch
*Pseudotropheus lombardoi* weascht ba ins ois Ziafiisch ghoidn. Es soid drauf gochtt wern, dass gnuag Bloutz vurhondn is (za. 500 l). Ausserdem is da Fiisch aggressiav geengiwa ondre Oartn, deshoib soidat a nid in Gsejschoftsbeckn ghoidn wern (Ausnom: ondre afrikanische Seebuntbarsch).

## Beleg
**Die große Enzyklopädie der Aquarienfische*; Karl Müller Verlag, 1993, ISBN 3-86070-288-2
Kakadu-Zwergbuntbarsch

Da **Kakadu-Zwergbuntschrotz** (*Apistogramma cacatuoides*) is a Oart aus da Familie vo de Buntbarsch. Er zejt zua de wejdweid beliabastn Aquarienfiisch. Sei Furschtbestond ois Oart is im Geengsoutz zua onnerne Oartn aus da Gottung vo de *Apistogramma* gsicheascht, wei er vijfejtig in Aquarien nochezichtt weascht. Oierdings weisnd de mittlerwei in zoireiche Genarazionan zychteaschtn Aquarienfiisch deitlich onnerne Fourm ois wia d' Wijdform auf.

## Merkmoie
s Mannei vo dia Kakadu-Zwergbuntbarsch darreicht a Kerperleng vo oucht Zantimeter. De Weiwei bleim weesntlich kleaner und darreichnd ausgwouggsn nur a Leng vo fymbf Zantimeter, zuadem homds nid so longe auszogane Flossn wia de Mannei. De Fiisch hom an weng longgstecktn und nur mässig hochn Kerper. s Maj is im Vahejtniss zan Kerper voejtnissmässig grooss und houd auffejige wuistige Lippm. Kennzeichnds Merkmoi sand droi bis vir wejnfermige Stroafm am Unterbauch. Se treetn ba boade Gschlechter auf.

## Virkemma
Wia oie Buntbarsch vo da Gottung vo de Apistogramma houd a de Oart nur a ser kloas Vabreitungsgebiat. Bis hiazant sands a netta juust in da Nachant vo da peruanischn Stoud Pucallpa am Rio Ucayali nouchgwiisn wourn. Sei Leemsraum sand kloane, flouche Wousserlaf oder lagunenourtige Wousseroosommlungan im Reengwoid. De Fiisch hoidn se bevurzug in ser flouche Wousserzonan mid ner Temparatur vo eppa 24 und 28&nbsp;°C auf. Typisch is a dicke Labschicht auf'm Boon vom Gwasser, zwischn de se d' Fiisch aufhoidn. A Unterwousserpflonzna und Stoaner wernd ois Vasteck gnytzt.

## Furschtpflonzung
As Weiwei leeg d' Oar an da Deckn vo ner Hejn oder unter Bladlunterseitn ou. s kymmeascht se alloa um d' Bruat, wärnds Mannei s Bruatrevir vateidig.

## Aquaristik
An natyrlichn Leemsraum weisnd de Gwasser, in de dia Oart bis hiazant gfundn wourn is, a woachs bis mittlhourts und leicht basischs Wousser auf. Mannei sand revirbijdand, desweeng soid netta a Por, oder a Mannei mid zwoo Weiwei ghoidn wern. De voejtnissmässig scheichn Fiisch soind netta mid ser ruige Beifiisch gmoasom ghoidn wern.

### Zuchtforman
* Wijdform: houd netta glei a gonz leichte Färwung
* Albino: hejer Kerper mid leichter Mustarung und rode Aung
* Dopperod: Rycknflossn und Schwonzflossn sand rod-schworschz gmustert.
* Droifochrod: Ryckn, Schwonz und Afterflossn sand rod-schworschz gmustert
* Orange Flash: Orange Ryckn, Schwonz, Afterflossn

## Beleg


## Literatua
* Horst Linke, Wolfgang Staeck: *Kleine Buntbarsche - Ein Handbuch für Bestimmung, Pflege und Zucht*. Tetra Verlag, Bissendorf 2001, ISBN 3-89745-100-X.

## Im Netz

* www.zierfischverzeichnis.de
* www.aquarienforum.de
* www.aqua4you.de
Pseudotropheus estherae

**Pseudotropheus estherae** (Sidn. *Maylandia estherae*) is a afrikanischer Buntbarsch, der endemisch an da mosambikanischn Kystn vom Malawisee virkimmb. Er gheascht za de Mbuna und leeb an da Feyskystn vam See. Wia onnerne Mbuna danärscht a se vo Oing und is a Maybriater.

## Merkmoie
*Pseudotropheus estherae* weascht bis za 13 Zantimeeter long. Es gip droi vaschiane Fourbfourman:
* B-Morphe: Dia Mannei sand blau bis heyblau mid oodeiteaschtn Qwerstroaffmmuster. D' Waiwai sand a bissei brau mid dunkle Querstroaffm.
* O-Morphe: Dia Mannei sand rosa bis waisslich, d' Waiwai sand kräftig orange bis rot gfarbt.
* OB-Morphe: Mannei und Waiwai sand orange-schworschz gfleckeascht. Dia Flossnsptitzn vo da Bauchflossn und da Afterflossn sand ba oie Fourbfourman moast blailich. Auf da Afterflossn befindn se bis za eyf geywe Oarfleckn.

Flossnforme: Rycknflossn VI-VIII/9-10, Afterflossn III/8

## Litaratur
* Claus Schaefer, Torsten Schröer (Hrsg.): ''Das große Lexikon der Aquaristik: Band 2. Verlag Eugen Ulmer, ISBN 3-80017-497-9

## Im Netz

* malawicichliden-online
* afrika-barsche.de
Pinzgauer Strouss

Dia **Pinzgauer Strouss** (**B&nbsp;311**) is a Londesstrouss in Östareich.

Sij is oangtlech ois *Pinzgauer Schnejstrouss* (*S&nbsp;11*) blaant gween. Es sand ower netta droi Ouschnit vawirklecht wourn:

* dia Umfourung Behofen (Kn. Behofen - ASt. Mitterberghytten)
* da Ouschnit va da Goschtoaner Strouss bis kurschz vur Touxenbouch (mid dia ASt. Lend/Embouch und Eschenau)
* a kurschzas Styckai va da Umfourung Bruck a da Glocknerstrouss (mid da ASt. Groossglockner Hochoipmstrouss)

Dia Ouschnit sand jeeweils virspuarig ausbaud. Nouch da Streichung va dem Projekt im Jour 1986 sand dia Ouschnit in de zwoaspurige B&nbsp;311 integrirscht wourn, dia Umfourung Behofen is za ner Autostrouss dakleascht wourn, ob da Auffourt Behofen bis hij za da A10 gijts sogour ois Autoboo (bzw. Autobooauffourt) und weascht a Fouchkroas aa A10a gnennt. Weideaschts is dia Streck a Toae va da wichtigsten innerestareichischen Ost-West-Vabindung.
Sandhi

**Sandhi** (Sanskrit:  – „Zammasetzung“) is a Begriff aus da Sanskrit-Grammatik vom oidindschn Grammatika Panini, wo aa heit no in da Linguistik a Roin spuit, um systematische phonologische Endarunga ban Zammtreffa vo zwoa Morphem (Worttei) oda Lexem (Begriff) z beschreibm. Sandhi hod in Zweck de Ausproch z daleichtan, daduach dass afeinandafoigende Elemente oglicha wean. Dees ko beispuisweis duach Dazuafign oda Weglossa vo Phonem gschegn so wia duach de Vaendarung vom Artikulationsort oda vo da Phonation.

## Typm

### Internes Sandhi

A internes Sandhi tritt af, wen zwoa Morpheme innahoib vo am Wort betroffa san.

A Beispui is de systematische Vaendarung vom Präfix 'syn-* zu 'sym-.* Wen s foigende Morphem mit am Labial ofangt, so wead da urspringlich alveolare Nasal *n* zum labialen Nasal *m.* Vagleich: *Syn-opsis, Syn-these, ent-halten* vs. *Sym-pathie, sym-metrisch, emp-fangen.* S Wort „Sandhi“ is sejm a Beispui fian umgekeatn Foi – es is a Zammasetzung aus „sam“ und „dhi“.

### Externes Sandhi

Externes Sandhi nennd ma vagleichboare phonologische Endarunga ban Afanandatreffa vo zwoa Weata.

Des ko ma zan Beispui reglmassi ba da Liaison im Franzesischn beobochdn. A Beispui ausm Englischn is de Obwondlung van unbstimmdn Artike: *a* wead za: *an,* wonns foingade Woat mid an Vokai ofongd.

## Beispui

### Sandhi im Boarischn

Im Boarischn gibts an Haffa Sandhi-Owendunga, vui meara ois wia im Hochdeitschn.

Da easchte Sotz is im Foigandn jeweis ohne Sandhi, da zwoate mit Sandhi. Moast san aa boade Forma zualassi.

;Externes Sandhi

:*I kimm aba a.* > I kimm awa-r-a.
:*Wia i do obe schau.* > Wia-r-e do obe schau.
:*Do hobds eam z gschlampad ozong.* > Do hobds-n z gschlampad ozong.
:*Geh ma etz hoam* > Gem-ma etz hoam.

;Internes Sandhi

:*A mogara Mo.* > A moga**n**a Mo.
:*A weidara Sieg vo de 60a.* > *A weida*'n**a Sieg vo de 60a.
:''Friaa wor ois andas.'' [klassisches [[Boarisch]]] > Fria**ra** wor ois andas. [Heit oft vawendd.]
:''Ghorsamsta Diena'' > **Gsch'''amsta Diena (schaug Gschamsdara)

## Im Netz
* Vedic Society Sandhi Calculator
* Online tool to perform and undo Sanskrit sandhi effects
Hoizweakstoff

**Hoizweakstoff** is a Weakstoff, dea wos duach Zaklanan vo Hoiz und aunschliassands Zaumaduan vo anzlnan Bestaundteun eazeigt wiad. De Gress und Fuam vo de klanan Hoizstickaln san ausschloggebend dafia, wos fia a Oat vo Hoizweastoff entsteht und wos seine Eignschoftn san. De Hoizstickaln wean ohne oda mit Bindemiddl oda mechanischn Vabindungen miteinaunda vabundn.

De Partikln kenna gaunz vaschiedn sein und untascheidn si vua oim duach de Gress. Gressara Bestaunteule san beispüsweis aus Schnitthoiz, wia Brettln und Furnia vo vaschiedana Dickn. Klane Bestaundteule san zum Beispü Hoizspaun (vo grob bis fein), Hockschnitzl, Hoizwoi, Hoizfasa und Hoizstaub. Nem Hoiz kaun aa aundas Lignosecellulose-Materieu wia Troadstroh, Hanfschom oda Miscanthus vawendd wean.

## Literatua
* Peter Niemz, André Wagenführ: *Werkstoffe aus Holz.* In: André Wagenführ, Frieder Scholz: *Taschenbuch der Holztechnik.* Fachbuchverlag im Carl Hanser Verlag, Leipzig 2008; S.127-259. ISBN 978-3-446-22852-8.
* Manfred Dunky, Peter Niemz: *Holzwerkstoffe und Leime.* Springer Verlag, Heidelberg 2002. ISBN 3-540-42980-8.
* nova-Institut GmbH [Hrsg.): *BIB 2010 - Branchenführer Innovative Biowerkstoffe 2010*, ISBN 978-3-9812027-2-4 (https://web.archive.org/web/20180325202534/http://biowerkstoff.info/ online).

## Im Netz
* 
* Verband der Deutschen Holzwerkstoffindustrie e.V (deitsch)
* European Panel Federation (englisch)
* Gesamtverband deutscher Holzhandel e.V. (deitsch)
Hiadn (Buagkiacha a da Oiz)

**Hiadn** is a Oadstail vo da Gmoa Buagkiacha a da Oiz, im Oiztoe am Magaräddnbeag. Hiadn hod a Grundschui, dazua a Tuanhalle, an Kindagoaddn, an Kroma, an Bekka, an Metzga, a Filliale vo da Raiffeisenbank  unt sogo an Schboadploz.

Gret weat "Inn-Soizach-Wesdmiddlboarisch", aba im übalifadn Original weat fast nua no vo de Bauan unt deane Nochkomma aa so gret.
Listn vo de boarischen Armeevabänd'

De Listn zoagt de Vabänd in da oiden boarischen Armee aufteilt in Korps, Divisiona, Brigadn, Regimenta und Bataillone und in dera Truppengattunga. Da letzte Hoamadstandort, Grindung und Auflösung sand - bois mas inner wordn is - aa ogebn.

## Armeekorps

## Divisiona

## Brigadn

### Infanteriebrigadn

### Kavalleriebrigadn

### Artilleriebrigadn (Brigadestäb)

## Regimenta

### Infanterieregimenta
De Infanterie vom boarischn Heer hod ummeras Jahr 1900 23 aktive Infanterie-Regimenta g'habt.

Untam Ersten Wejdkriag sand no ummera 50 Regimenter dazua kemma.

### Kavallerieregimenter
De Kavallerie vom boarischn Heer hod ummeras Jahr 1900 2 Schware Reiter-, 2 Ulanen- und 8 Chevaulegers-Regimenta g'habt.

{| class="prettytable" 
|- bgcolor="silver"
! Regiment
! Standort
! Aufstellung
! Auflösung
|-
| 1. Schwars Reita-Regiment „Prinz Karl von Bayern“
| Minga
| 6. Juli 1814
| 30. September 1919
|-
| 2. Schwars Reita-Regiment „Erzherzog Franz Ferdinand von Österreich-Este“
| Landshuat
| 10. September 1815
| 1919
|-
| 1. Ulanen-Regiment „Kaiser Wilhelm II., König von Preußen“
| Bamberg
| 21. Dezember 1863
| 1919
|-
| 2. Ulanen-Regiment „König“
| Ansbach 
| 21. Dezember 1863
| 12. Feba 1919
|-
| 1. Chevaulegers-Regiment „Kaiser Nikolaus von Rußland“
| Niamberg
| 29. Juni 1682
| 1919
|-
| 2. Chevaulegers-Regiment „Taxis“
| Regensburg
| 29. Juni 1682
| 1. April 1919
|-
| 3. Chevaulegers-Regiment „Herzog Karl Theodor“
| Dieuze
| 23. Jenna 1724
| 1919
|-
| 4. Chevaulegers-Regiment „König“
| Augschburg
| 1. September 1744
| 1919
|-
| 5. Chevaulegers-Regiment „Erzherzog Friedrich von Österreich“
| Saargemünd
| 1. April 1776
| 1920
|-
| 6. Chevaulegers-Regiment „Prinz Albrecht von Preußen“
| Bayreuth
| 1. April 1803
| 1919
|-
| 7. Chevaulegers-Regiment „Prinz Alfons“
| Straubing
| 1. Oktober 1905
| 1919
|-
| 8. Chevaulegers-Regiment
| Dillingen
| 1. Oktober 1909
| 17. Feba 1919
|-
| Reserve-Kavallerie-Regiment 1
| Kriagsvaband
| 2. August 1914
| 22. Dezember 1916
|-
| Reserve-Kavallerie-Regiment 5
| Kriagsvaband
| 2. August 1914
| 8. April 1918
|-
| Reserve-Kavallerie-Regiment 6
| Kriagsvaband
| 9. September 1914
| 27. August 1916
|-

### Artillerieregimenta
De Artillerie vom boarsischn Heer hod ummeras Jahr 1900 12 Feldartillerie- und 3 Fuaßartillerie-Regimenta g'habt.

### Jagabataillone

## Literatua
* Konrad Krafft von Dellmensingen, Friedrichfranz Feeser: *Das Bayernbuch vom Weltkriege 1914-1918*, Chr. Belser AG, Verlagsbuchhandlung, Stuttgart 1930
* Wegner, Günter: *Deutschlands Heere bis 1918,* Band 10 Bayern, Biblio Verlag, Osnabrück 1984
* Rudolf v. Kramer, Otto Freiherr von Waldenfels: *Der königlich bayerische Militär-Max-Joseph-Orden*, Selbstverlag des k. b. Militär-max-Joseph-Ordens, Minga 1966
* (ehem.) Bayerisches Kriegsarchiv: *Die Bayern im Großen Kriege 1914-1918.* Minga 1923.
* *Histories of Two Hundred and Fifty-One Divisions of the German Army which Participated in the War (1914-1918).* Compiled from records of Intelligence section of the General Staff, American Expeditionary Forces, at General Headquarters, Chaumont, France 1919 (1920) (Reprint: London Stamp Exchange, 1989).
Krim

{| >

De **Krim** (/**; /*Krym*; ) is a Hoibinsel im neadlichn Schwoazn Meer und a autonome Republik vo da Ukraine mit ana Flächn vo 26.100 km² und rund 1,98&nbsp;Müllionen Einwohnan (Dezemba 2005). Offiziö haaßt sie *Autonome Republik Krim* (ukrain. /*Awtonomna Respublika Krym*, krimtatarisch ). Da offiziölle Status is umstriddn, weu de Krim seid 2014 vo Russlaund annektiad is und aa wiar a russische Vawoitungsregion behaundlt wiad. Da greßte Teu vo da Vökagmoa siechts oiweu no ois annektiand Teu vo da Ukraine.

## Gschicht

Da Naum "Krim" kummt vamutlich vom mongolisch-tatarischn *kerim* „Festung“ oda vom krimtatarischen *qrym* „Felsen“. De Hoibinsl hot a sehr bewegte Gschicht. A indigene Bevökarung gibts do praktisch ned. De Herrschoft auf da Krim hod imma wieda gwexlt, do woan zum Beispü de Kimmerer, de Taurer, de Skythen, de Griechen, de Remer, de Goten, de Sarmaten, de Byzantina, de Hunnen, de Chasaren, de Kyptschaken, de Mongolen, de Venezianer, de Genueser, de Osmanen, de Russn und de Ukrainer.

## Greßte Städd

## Vawoitungsgliederung

## Im Netz
* www.tatar.net: Krimtataren
* ''Die Nationale Frage auf der Krim'' vo Veit Kühne

## Literatua
* Christian Reder, Erich Klein (Hg.): *Graue Donau, Schwarzes Meer. Wien Sulina Odessa Jalta Istanbul* (Recherchen, Gespräche, Essays), Edition Transfer, Springer Wean–New York 2008, ISBN 978-3-211-75482-5
Simferopol

**Simferopol** (ukrainisch: ****; russisch: , ) is de Hauptstod vo da autonomen Republik Krim, Ukraine. De Stod hot 337.000 Einwohna (2013).

International bekaunt is des Puppentheater vo Simferopol.

De deitsche Partnastod vo Simferopol is Heidlberg.

## Stodgliederung

De Stod gliedat si in de 3 Stadtrajone *Rajon Salisnyzja*, *Rajon Kiew* und *Rajon Zentral*, de 4 SsT (Siedlungen vom städdischn Typ) *Ahrarne/Аграрне*, *Aeroflotskyj/Аерофлотський*, *Hressiwskyj/Гресівський* und *Komsomolske/Комсомольське* sowie die Siedlung *Bitumne/Бітумне*.

## Im Netz

* Freundeskreis-Heidelberg-Simferopol
* Flughafen (englisch)
* Deutsche evangelisch-lutherische Kirchengemeinde Simferopol
Orchestra Baobab

**Orchestra Baobab** is a multiethnische Band ausn Senegal. Sie is 1970 gründt wuan.

De Gruppn spüd a Mischung aus Afro-Kuban-Karibischn Sounds. Zwischen 1970 und 1985 hod de Band 20 Laungspüplottn aufgnumma. 1987 hod sie de Gruppn aufglest. 2001 is daun zu ana Reunion kumma, nochdem des Interessa aun da Gruppn in Eiropa wieda gwoxn gwen is.

## Discographie
* *Saf Mounadem* (1972) JK 3026 As "Star Band de Dakar"
* *M'Beugene* (1972)  Music Afrique / Baobab BAO 1
* *Hommage a Lay M'Boop* (1974-75?)
* *Orchestre Baobab '75*' (1975) Disques Buur BRLPO001
* *Guy Gu Rey Gi* (1975) Disques Buur BRLPO002
* *Senegaal Sunugaal* (1975) Disques Buur BRLPO003
* *Visage Du Senegal* (1975) Disques Buur BRLPO004
* *Aduna Jarul Naawoo* (1975) Disques Buur BRLPO005
* *N'Deleng N'Deleng* (1977) Music Afrique MSCLP 001
* *Une Nuit Aun Jandeer* (1978) Musicafrique MSCLP 002
* *Baobab à Paris Vol. 1 & Vol. 2* (1978) Abou Ledoux ASL7001/Abou Ledoux ASL7002
* *Gouygui Dou Daanou* (1979) Disc Afrique/Salsa Musique DARL001
* *Mohamadou Bamba* (1980) Jambaar JM5000
* *Sibou Odia* (1980) Jambaar JM5004
* *Ken Dou Werente* (1982) MCA 307
* *On verra Ça: The 1978 Paris Sessions* (1992) World Circuit WCD027
* *Bamba* (1993) Stern's Africa STCD3003
* *Pirates Choice* (1989 & 2001) World Circuit WCB014 and World Circuit WCDO63
* *Specialist in all styles* (2002) World Circuit WCDO64
* *A night at Club Baobab* (2006)
* *Made in Dakar* (2007) World Circuit WCD078

## Beleg


## Im Netz
* Offiziölle Haamseitn, "Orchestra Baobab"
* Frank Bessem, “Musiques d'Afrique: Orchestre Baobab” im Internet Archive
* Lucy Duran, “Orchestra Baobab,” World Music Central
* Chris Nickson, “Orchestre Baobab,” All Music Guide
Subnetzmaske

In am Internet-Protokoll (IP) basiadn Netzwerk vo Rechner gibt de **Subnetzmaskn** o, wia groß a Teilnetz is.
Mit da Subnetzmaskn ko a Rechner rausfindn, ob as Zui fia an Datnaustausch im eigna Teilnetz liagt, oda ob a a Gateway um'd Weidaleitung bittn muaß.

A Vagleich is da Schrägstrich in na Telephon-Nummer. Wenn zwoa Telephonnummern vor am Schrägstrich gleich han, liangs im gleichn Ort.

Da Artikl bziagt se eascht amoi auf IPv4-Adressn mit 32bit, des is ollawei no de vabreiteste Variantn.
## Schreibweis
### Binär
Binär is des beim IPv4 a 32bit-Zoi. A recht vabreits Beispui warad 1111 1111 1111 1111 1111 1111 0000 0000. De Binär-Zoi derf ned frei gwejd wern, es muaß vo links her a ununtabrochne Reih vo Oansn sei, da rechte Rest han nua Nulla.

### Wia bei de IP-Adressn
Oa iabliche Variantn is, daß ma de Subnetzmaskn so schreibt wia de IP-Adressn. Vier Zoin, de zwischn 0 und 255 liang und durch Punkte vorananda trennt han.S'Bsundane im Vagleich zua IP-Adress is, daß ma de Zoin ned frei wejhn ko. Entsprechend de Regln fia an binärn Aufbau kos nua oan Block gem, dea ned 255 oda 0 is. Olle Blöck rechts davo han 0, olle links davo 255. Iabahapts gibts bloß de Zoin 0, 128, 192, 224, 240, 248, 252 und 255.

S'Beispui warad 255.255.255.0

### Ozoi vo de binärn Oansn
De Subnetzmaskn macht eh bloß an Sinn, wenn ma de easchte IP-Adress aus dem Teilnetz kennt. Außadem is wia obn bschriebn a Folge vo Oansn, de danach vo Nulln gfoigt wern. Eingle reichts, wenn ma woaß wia fui Oansn in da binär gschriebnen Subnetzmaskn vorkimma. De Ozoi ko ma dann nach da IP-Adress nach an Schrägstrich schreim.

Des Beispui warad 192.168.0.0/24

## Wozua mas bracht
In am IP-basiadn Netzwerk miaßn de Rechna aussefindn kenna, ob a Zui-Adress im eigna Teilnetz/Subnetz liang, oda ned. Wenns Zui im eigna Teilnetz liagt, kos da Rechna direkt daglanga, wenn ned muaß a de Vabindung iaba an Router aufbaun. Desweng kead de Subnetzmaskn zu de drei Sachan, de ma unbedingt bracht, um Daten in am IP-basiadn Netzwerk auszumtauschn:
* De eigne IP-Adress
* De Subnetzmaskn
* De IP-Adress vom Router, dea hoaßt in dem Zsammhang a Standard-Gateway

## Berechnung
Wenn ma de eigne und de Zui-Adress jeweils mit da Subnetzmaskn bitweis UND-verknüpft und de zwoa Ergebnis gleich han, dann han beide Adressn im sejbn Teilnetz.

Address1 UND Subnetzmaskn = Adress2 UND Subnetzmaskn => is wahr

192.168.0.250 UND 255.255.255.0 = 192.168.0.0

* 192.168.0.3 UND 255.255.255.0 = 192.168.0.0 (im sejbn Netz)
* 203.5.20.4 UND 255.255.255.0 = 203.5.20.0 (irawo andas)

## Netzgräß
As Teilnetz ko so groß sei, wias Nulla in da Subnetzmaskn gibt. bei 8 Nulla gibts 256 Adressn (28 is 256). Dovo han zwoa reserviad, nämli de easchte und de letzte. S'bleim oiso 254 Adressn, de in dem Teilnetz heagnumma wern kinna.
In unsam Beispui hod as Teilnetz de Adress 192.168.0.0, de Broadcast-Adress davoi is 192.168.0.255. De Teilnehmer kinnan de Adressn 192.168.0.1 bis 192.168.0.254 kriang.
Zoih

A **Zoih**, Pl.: **Zoihn**, (dt.: **Zahl**, Pl.: **Zahlen**, engl.: *number*) is a mathematischs Objekt zan Zehjn, Messn und Nummarian. De uaspringlichn Zoihn san sognennde *natialiche Zoihn*, wia 1, 2, 3 und so weida. Es gibd in da Mathematik owa an Haffa ondare Zoihnklassn. Mid "Zoih" ko ma im Oidog a Woat (Zoihwoat), a Symboi (Zoihzeichn) oda a mathematische Abstrakzion moana.

Zoihn san de Baustoana vo da Mathematik und de Grundlog vo jeda Wissnschoft und Technik. 

## Klassifikazion

Im Laff vo da Gschicht vo da Mathematik san imma meah Zoihnklassn dazuakemma.

* **Natialiche Zoihn** - san de Zoihn, de wo ma zan Zehjn vawendn: 1, 2, 3 ...
* **Gonze Zoihn** - san de natialichn Zoihn plus de negativn Zoihn: -1, -2, -3 ...
* **Razionoie Zoihn** - san de gonzn Zoihn plus de Bruchzoihn: 1/2, 1/3, 1/4 ...
* **Reeje Zoihn** - san razionoie Zoihn plus irrazionoie Zoihn (des san Dezimoizoihn mid unendli vuin Stejn): \pi = 3.14159265358979\dots \sqrt{2} = 1.41421356237\dots
* **Komplexe Zoihn** - san reeje Zoin plus imaginäre Eihheit (de Wuazl aus -1): a+b\cdot i (a und b san reeje Zoihn, i de imagineare Eihheit)

## Beleg


## Im Netz

* 
* 
*Mesopotamian and Germanic numbers
* BBC Radio 4, In Our Time: Negative Numbers
* '4000 Years of Numbers', lecture by Robin Wilson, 07/11/07, Gresham College (available for download as MP3 or MP4, and as a text file).
* ; 
* On-Line Encyclopedia of Integer Sequences
Attila Zoller

**Attila Cornelius Zoller** (* 13. Juni 1927 in Visegrád, Ungarn; † 25. Jenna 1998 in Townshend, Vermont) woa a ungarischa Gitarrist und Jazzmusika.

## Lem und Weak

Sei Live-Karriere hod in de Jazzclubs vo Budapest nochn End vom Zwatn Wödkriag aungfaungt. 1948 hoda Ungarn valossn, kuaz bevua da Eisane Voahaung gfoin is und neamd mea so afoch aus Ungarn aussakumma is. Ea is noch Wean gaunga und hod do mit da Pianistin und Akkordeonistin Vera Auer (bis 1954) zaumangspüd und Tourneen mitn Joe Zawinul gmochd.

Späda is a noch Deitschland und 1959 in de USA. Duatn hoda de *Lennox School of Jazz* bsuacht und is mit frein Jazz in Kontakt kumma.

Ea hod daun in de Combos vo Benny Goodman, Chico Hamilton, Stan Getz und Herbie Mann gspüd und daun eigene Gruppn mit Don Friedman, Dave Pike, Herbie Hancock, Ron Carter und Lee Konitz gründt. Seit 1965 hod si da Zoller vasteakt an freim Jazz gwidmet.

## Auszeichnungen
* Down Beat Poll ois Gitarrist – **, 1964 und 1973
* Bundesfilmpreis fia de Musik zu *Das Brot der frühen Jahre*
* *Achievement in Jazz Award* vo da *New England Foundation for the Arts*, 1995 (fia seine Vadienste in da Jazzerziehung)

## Auswoidiskografie
* 1964: *Heinrich Heine: Lyrik und Jazz* (Philips/Universal) mit Emil Mangelsdorff, Peter Trunk, Klaus Weiss sowie Gert Westphal
* 1965: *Zo-Ko-So* (MPS) mit Martial Solal, Hans Koller
* 1965: *The Horizon Beyond* (Emarcy/Act) mit Don Friedman, Barre Phillips und Daniel Humair
* 1970: *Gypsy Cry* (Collectables) mit Lew Tabackin, Herbie Hancock, Reggie Workman, Victor Gaskin
* 1979: *The K & K in New York* (L & R) mit Koller und George Mraz
* 1979: *Common Cause*(Enja) mit Ron Carter und Joe Chambers 
* 1992: *Live Highlights* (Bhakti) mit Wolfgang Lackerschmidt
* 1994: *When It’s Time* (Enja) mit Lee Konitz, Santi Debriano, Yoron Israel
* 1997: *Lasting Love – Solo Guitar* (Zoller solo, ausschließlich eigene Kompositionen)
* 1998: *Last Recordings* (Enja)

## Schau aa
*Listn vo Jazzmusikan in Österreich

## Literatua
* Géza Gábor Simon: *Immens gut. Attila Zoller. Sein Leben und seine Kunst*. Budapest 2003. ISBN 963-206-928-5
* Heinz Protzer: *Attila Zoller. Sein Leben, seine Zeit, seine Musik*. Erftstadt 2009. ISBN 978-3-00-026568-6

## Im Netz

* 
* Attila-Zoller-Diskografie auf ''jazzdiscography.com''
* Das ''Vermont Jazz Center'' über seinen Grindungsdirektor Attila Zoller
* Günther Huesmann: ''Meister der Intuition – Vor 80 Jahren wurde der Jazzgitarrist Attila Zoller geboren'' (DeutschlandRadio Kultur, Text zu einer Sendung vom 13. Juni 2007; abgerufen am 7. Juni 2010)
Schnääkugl

A **Schnääkugl** is a mit Wossa gfüde Kugl aus Glos oda Kunststoff, in dea aussadem klaane weisse Partikl drin san, de ma duach Schittln aufwiaben kau und di si dann wiar a Schnää langsam wieda osetzn. De Kugln enthoidn klaane Figurn und Landschoftn etc., de wos beim Schüttln "eingschneibt" wean.

Wann de Schnääkugln eafundn wuan san, is ned bekaunt. De easchtn san fias Ende vom 19. Joahundat nochgwiesn, de ollaeaschte 1878 auf da Parisa Wödausstölung. A poa Joa späda hod da Weana Weakzeigmocha Erwin Perzy de Schnääkugl duach an Zuafoi (beim Bau vo ana Schuastalampn mit Metoispää) neich eafundn und woa da Easchte, dea wos si de „Glaskugel mit Schnee-Effekt“ patentian hod lossn.

Seit de 1950a Joa san de Schnääkugln oft nimma aus Glos, sondan aus Polystyrol. A de "Schnääflockn" san jetzt aus an waachn Polystrol. Zuasätz im Wossa vahindan, dass si Algen büdn kenna. In neichare Modöö kaun des vadunste Wossa mid ana Spritzn nochgfüd wean.

## Schnääkugelmuseum
Schnääkugln san zu an beliabtn Saumlaobjekt wuan. In Wean gibz a Schnääkugelmuseum, des die Gschicht vo da Schnääkugel doastööt und aa diwerse Kugel-Typen zaagt.

## Literatua
*Ulli Ludewig: *Die Schneekugel, das vollklimatisierte Reiseandenken*, Marburg/Lahn, Jonas Verlag 1983, ISBN 3-922561-20-9

## Beleg


## Im Netz

* Schneekugel-Museum in Wean
* ''Wie man durch Schütteln rührt'' (Artikl in da NZZ)
Grea

**Grea** (dt.: **grün**) is a Foab. Physikalisch gseng is Grea a Liacht vo na Wejnläng vo 520 bis 565&nbsp;nm.

Grea ko vui Bedeitunga hom. Zum oana san fosd olle Pflanzna grea, wos doda dro liegd, doss de olle Chlorophyll enthoidn, wos wichtig fia de Sauastoffsynthese is. Nachad ko grea no symbolische Bedeitunga hom. Zwengs seina Bedeitung in da Pflanznawejd weads aa vo vui Öko-Organisationa wia Greenpeace oda de vuin greana Bardein af da Wejd heagnumma, wiar aa vo da deitschn, de wo se aa *[[Bündnis 90/Die Grünen|de Greana]]* nennd.

## Foabnleah

Grea is a Grundfoab vo da *Additivn Foabmischung* (nem Roud und Blau). Ba da subtraktivn Foabmischung eareichd ma Grea duach Mischung vo de Foabn Cyan und Gejb. De Komplementarfoab vo Grea is Magenta bzw. Roud.

## Bedeitung vo Grea

* Grea wead ois Foab vo da Natua ogseng und domid ois Symboj fia Woxtum, Harmonie, Frische und Fruchtboakeit.

* In da Heraldik stähd Grea fia Woxtum und Hoffnung
* Grea ko a fia Ofenga stäh (vgl. im Englischn: *greenhorn*, *green pea*)
* Grea is de Foab van Islam und kimmd desweng in vuin Flaggn voa
* Grea wead aa mid Gejd assoziiad. Des kimmd vo de Amerikanischn Dollar, de wo *greenbacks* gnennd wean.
* Grea is aa de Symbojfoab fia "in Oadnung" (vgl.: Ampen, ba Grea deafsd geh)
* Dunklgrea wead ofd mid Gier, Eifasucht und Ambizion assoziiad
* Gejbgrea ko Gsundheit und Heilung bedeidn
* A gonz blosses Gejbgrea ko Kronkheit, Soargn, Neid und Eifasucht bedeidn
* Olivgrea is de traditioneje Friednsfoab

## Literatua

* 

## Im Netz

* Grün: Gschicht und Bedeitung
* Ván Retsl und da Procht vo da Foab Grea
* Assoziationa za da Foab Grea
* Foabimpujse
* Foabomutunga noch Nationa – kuituaspezifische Foabbedeitunga
Roud

**Roud** oda **Rood** is a Foab.

Liacht vo a Weijnläng vo 600&nbsp;nm und greßa is roud. Wann de Wejnläng no vui greßa is, no nennd mas Infraroud, des ko as menschliche Auge oba normalaweis nimma seng. A boa Viecha wia Schlonga und Biena kennas oba.

Roud is a Komplementärfoab vo Grea.

Roud ko mit vui assoziiat wern. So is zum Beispui as Bluad roud, weij doda oxidiats Eisn (vulgo Rost) drinnad is. Ausm sejm Grund is ibrigns aa da Mars roud.

Auf Fohna werds heizdog oft mitm Kommunismus in Vabindung brocht, weij d'Sowjetunion des hergnumma hod und Kina des heid no benutzt. Oba aa mitm Sozialismus und genarej mit linke Portein hod Roud zum doa, so hom zum Beispui de SPD und de Linke Roud ois Foab adoptiat.

Aa ois Signolfoab is' wichtig. Wos rouds foit oam normalaweis bessa ins Aug, zumindast wenn de Umgebung ned aa roud is. Desweng san aa de gonzn Stopschuidl roud und des obaste Signoiliachtl bei da Ampe (wann des leicht, deafst ned geh).
Reaktor (Band)

**Reaktor** is a deitsche Band, die 1997 in Saarbrücken im Saarland gründet wurn is. Ihr Musikstil is schwa zu definiern, es is a Mischung aus Elektro, Jazz, Funk un Drum&Bass, jedenfois kimma guad drauf tanzn. Sie han scho in Deitschland, Frankreich und de Schweiz gspuid.

## Mitglieda
* *Flo:Pee* (Bass, Gsang)
* *[[Tromla]]* (Drommen, Gsang)
* *Goldfinger* (Orgl, Gsang)

## Oibn
* 2000: elektrosuperstars
* 2004: Hyperdimension

## Im Netz
* Homepage
Linda Hopkins

De **Linda Hopkins** (* 14. Dezemba 1924 z New Orleans, Louisiana, USA; † 10. Aprü 2017 z Milwaukee, Wisconsin) woa a US-amerikanische Blues-, Jazz- und Gospel-Sängarin.

De Linda is ois Öfjaarige vo da Mahalia Jackson entdeckt wuan und scho zu Lebzeitn a Legendn gwen. Im Oktoba 2005, hod de Hopkins an Stean im "Hollywood Walk of Fame" griagt. Sie woa aa da Star vo an Haufn Broadway-Revuen.

## Discographie
* 1976  *Me and Bessie* (Columbia)
* 1982  *How Blue Can You Get* (Palo Alto Records)
* 1994  *Here's the Kid (live)* (Polygram)
* 1999  *Wild Women Blues* (Ais Productions)
* 2006  *The Living Legend Live!* (Free Ham)

## Fümographie
* 2009  *Linda Hopkins: Deep in the Night* mit Eddie Harris und Paul Smith

## Preise
* Tony Award
* Drama Desk Award

## Im Netz
* Offiziölle Haamseitn (englisch)
* 
*